
 L E G E

pentru modificarea şi completarea Legii nr.312-XIII

   din 8 decembrie 1994 privind Curtea de Conturi


 


        


Parlamentul adoptă prezenta lege organică. 


Articol unic. –  Legea nr.312-XIII din 8 decembrie 1994 privind Curtea de Conturi (Monitorul Oficial al Republicii Moldova, 1995, nr.7, art.77), cu modificările ulterioare,  se modifică şi se completează după cum urmează:


1. Articolul 1 alineatul (1) va avea următorul cuprins:


"Art.1. – (1) Curtea de Conturi este organul suprem de control financiar de stat, care îşi exercită atribuţiile în conformitate cu Constituţia Republicii Moldova, cu prezenta lege, cu alte legi, şi are independenţă funcţională şi organizatorică."


2. La articolul 3 alineatul (1), textul "pînă la 15 iunie" se  înlocuieşte cu textul "pînă la 15 iulie".


3. Articolul 6 va avea următorul cuprins:


"Art.6. – Structura şi personalul Curţii de Conturi se  stabilesc de către Parlament, la propunerea Preşedintelui Curţii de Conturi."


4. Articolul 19 alineatul (1) se completează în final cu următoarea propoziţie: "Controlul se efectuează în baza prevederilor constituţionale şi potrivit metodelor contabile moderne."


5. La articolul 21 litera a), după textul "Preşedintelui Republicii Moldova" se introduce textul  ", Curtea Constituţională", iar în final litera se completează cu textul  ", Comisia Naţională a Valorilor Mobiliare".


6. Articolul 24 va avea următorul cuprins:


"Art.24. –  Controlul exercitat de Curtea de Conturi poate fi:


a) preventiv, efectuat la etapa elaborării şi aprobării proiectului bugetului de stat, proiectelor de acte legislative, acordurilor contractuale;


b)  ulterior, exercitat asupra rezultatelor formării şi utilizării mijloacelor financiare, asupra legalităţii şi eficienţei cheltuielilor."


7. La articolul 26, litera a) va avea următorul cuprins:


"a) elaborează şi aprobă regulamentele şi documentele ce ţin de  organizarea internă a Curţii de Conturi şi programul său de control financiar anual;"


8. Articolul 28:

la alineatul (1) se introduce o literă nouă, care devine litera a), cu următorul cuprins:


"a) conduce şi organizează activitatea Curţii de Conturi, administrează mijloacele financiare conform devizului aprobat;"


literele a)-j) devin literele b)-k);


la litera e), după cuvîntul "numeşte" se introduce textul ", inclusiv prin contract individual de muncă pe un termen de pînă la 5 ani,".


9. Articolul 29 alineatul (1) se completează în final cu litera f), cu următorul cuprins:


"f) să păstreze secretul deliberării şi secretul de vot."


10. Articolul 30 va avea următorul cuprins:


"Art.30. –  Membrii Curţii de Conturi nu pot fi cercetaţi, reţinuţi, arestaţi, traşi la răspundere administrativă sau penală decît la cererea Procurorului General."


11. La articolul 31, partea introductivă se completează în final cu textul ", în  baza autorizaţiei eliberate de către Preşedintele Curţii  de Conturi".


12. Articolul 32 va avea următorul cuprins:


"Art.32. – Membrii şi angajaţii Curţii de Conturi nu sînt în drept:


a) să facă parte din partide politice sau să desfăşoare activităţi publice cu caracter politic;


b) să divulge secretul de stat, de serviciu, comercial sau individual."

